
Z A P I S N I K
15. sjednice Vijeća Mjesnog odbora Gornja Dubrava,
održane 25. kolovoza 2022.
u prostoru objekta mjesne samouprave Dravska 4,
s početkom u 19,00 sati



NAZOČNI ČLANOVI VIJEĆA: Ivica Škalfa, Slavko Klarić, Davor Mačukat, Gabrijela Divković 

NENAZOČNI ČLANOVI VIJEĆA: Minea Tatić, Siniša-Senad Musić, Ivana Jerbić



Predsjedava Davor Mačukat, predsjednik Vijeća.

Zapisnik vodi: Davor Mačukat


	Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

	Bez rasprave  jednoglasno Vijeće prihvaća tekst Zapisnika 14. sjednice Vijeća, održane 7. srpnja 2022. bez izmjena. 


	Na prijedlog predsjednika Vijeće jednoglasno usvaja 


D N E V N I   R E D


1. Prometna sigurnost kod OŠ Žuti brijeg -  davanje mišljenja
2. Izgradnja rotora na križanju Novačke ulice i Ulice Rudolfa Kolaka – davanje mišljenja
3. Nepropisno parkiranje vozila u Vrtnjakovečkoj ulici – donošenje zaključka
4. Pitanja, prijedlozi i obavijesti.



Ad 1. Prometna sigurnost kod OŠ Žuti brijeg

Članovi Vijeća primili su pisani materijal uz poziv.
U raspravi sudjeluju svi prisutni.

Vijeće jednoglasno donosi



Z A K LJ U Č A K
o prometnoj sigurnosti kod OŠ Žuti brijeg

I. Razmotren je prijedlog Gradskog ureda za obnovu, izgradnju prostorno uređenje, graditeljstvo, komunalne poslove i promet za instaliranje dinamičke prometne signalizacije u zoni pješačkog prijelaza u Novačkoj ulici kod križanja s Pirovačkom ulicom zbog povećanja prometne sigurnosti školske djece koja pohađaju OŠ Žuti brijeg.
II. Kako iz navedenog prijedloga nije jasno vidljivo koja bi se konkretno signalizacija instalirala, Vijeće traži dodatne informacije za navedeno kako bi donijelo odgovarajuće mišljenje.


Ad 2. Izgradnja rotora na križanju Novačke ulice i Ulice Rudolfa Kolaka

U raspravi sudjeluju: Gabrijela Divković, Davor Mačukat, Slavko Klarić, Ivica Škalfa.   

	Vijeće većinom glasova donosi


Z A K LJ U Č A K
o izgradnji rotora na križanju Novačke ulice i Ulice Rudolfa Kolaka


I. Razmotren je prijedlog Gradskog ureda za obnovu, izgradnju prostorno uređenje, graditeljstvo, komunalne poslove i promet da se umjesto izgradnje rotora na križanju Novačke ulice i Ulice Rudolfa Kolaka navedeno križanje semaforizira.

II. Vijeće je mišljenja kako bi izgradnja rotora bilo bolje rješenje od semaforizacije.



Ad 3. Nepropisno parkiranje vozila u Vrtnjakovečkoj ulici


Članovi Vijeća primili su pisani materijal uz poziv.
U raspravi sudjeluju:Gabrijela Divković, Davor Mačukat, Slavko Klarić, Ivica Škalfa.   

	Vijeće jednoglasno donosi



Z A K LJ U Č A K
o nepropisnom parkiranju vozila u Vrtnjakovečkoj ulici

I. Razmotrena je peticija građana vezano za nepropisno parkirana vozila u Vrtnjakovečkoj ulici.
II. Navedena peticija proslijeđena je Komunalnom redarstvu na daljnje postupanje.



Ad 4. Pitanja, prijedlozi i obavijesti.

Nije bilo rasprave.



Dovršeno u 21:00 sat.

